Valsts digitālās pārvaldes vadītāju forums
14.10.2026. sanāksmes protokols

Valsts digitālās pārvaldes vadītāju foruma (turpmāk – Forums) sanāksmē piedalās:
Foruma locekļi:
Guntis Ieviņš – Viedās administrācijas un reģionālās attīstības ministrijas (turpmāk – VARAM) Valsts informācijas un komunikācijas tehnoloģiju departamenta (VIKTAD) direktors;
Aldis Apsītis – Valsts kancelejas Informācijas tehnoloģiju departamenta vadītājs;
Aiga Balode – Veselības ministrijas Valsts sekretāra vietniece digitalizācijas un pārmaiņu vadības jautājumos;
Lienīte Barkāne - valsts akciju sabiedrība “Latvijas valsts televīzijas centrs” Tehnoloģiju departamenta direktore;
Daiga Holma – Klimata un enerģētikas ministrijas attīstības vadītāja;
Arnis Jurševics - Iekšlietu ministrijas Informācijas tehnoloģiju drošības politikas un attīstības nodaļas vadītājs;
Ilmārs Kamarūts – Ārlietu ministrijas Informācijas tehnoloģiju departamenta direktors;
Guntars Krasovskis – Latvijas Pašvaldību savienības padomnieks;
Ieva Kalēja - Nacionālā kiberdrošības centra ģenerāldirektora vietniece, Aizsardzības ministrijas Kiberdrošības politikas departamenta direktore; 
Jevgēņijs Ugorenko – Saeimas administrācijas Informācijas un komunikācijas tehnoloģiju nodaļa
vadītājs;
Edgars Liepiņš – Aizsardzības ministrijas Informācijas un komunikācijas tehnoloģiju departamenta direktors;
Andris Logins – Labklājības ministrijas Informācijas tehnoloģiju departamenta direktora p.i. ;
Olita Magone – Satiksmes ministrijas Informācijas tehnoloģiju projektu pārvaldības nodaļas vadītāja;
Gunta Dronka – Tieslietu ministrijas Informācijas tehnoloģiju pakalpojumu pārvaldības procesu vadītāja;
Egita Rudzīte – VDAA direktora vietniece digitālo risinājumu jautājumos;
Andris Liepiņš - VDAA Informācijas tehnoloģiju atbalsta departamenta Infrastruktūras nodaļas vadītājs;
Āris Dzērvāns - Iekšlietu digitālā centra priekšnieks;
Aiga Mālere - Lauku atbalsta dienesta Informācijas departamenta direktore;
Sandis Vulis – sabiedrības ar ierobežotu atbildību “Tiesu namu aģentūra” Informācijas tehnoloģiju daļas vadītājs;
Jānis Upmanis – Valsts ieņēmumu dienesta ģenerāldirektores vietnieks;
Juris Gaiķis – sabiedrības ar ierobežotu atbildību “Latvijas Digitālais veselības centrs” valdes loceklis;
Anita Kalniņa - Valsts kases Pārvaldnieka vietniece;
Jānis Ziediņš - Kultūras informācijas sistēmu centra direktora vietnieks digitālās attīstības jautājumos; 
Mārtiņš Zviedris - Valsts ieņēmumu dienesta Informātikas pārvaldes Informācijas un komunikācijas tehnoloģiju arhitekts;
Armands Šmits - Zemkopības ministrijas Administratīvā departamenta Informācijas tehnoloģiju nodaļas vadītājs;
Ilze Ripa – Valsts zemes dienesta Informācijas sistēmu attīstības departamenta direktore;
Nils Kolečis - SIA “Latvijas Digitālās veselības centrs”;
Lauris Linabergs – VARAM Projektu pārvaldības departamenta Informācijas sistēmu galvenais arhitekts;
Niks Beļakovs – Kultūras ministrijas Tehnoloģiju departaments direktors.

Darba kārtības punktu izskatīšanai (t.sk. prezentēšanai) pieaicinātie dalībnieki:  
Monta Balode – VARAM VIKTAD IKT pārvaldības un arhitektūras nodaļas vadītāja;
Lelda Kalniņa – VARAM VIKTAD Digitālās transformācijas investīciju pārvaldības nodaļas vadītāja
Uģis Vangalis  – VDAA Informācijas tehnoloģiju atbalsta departamenta IKT pakalpojumu vadītājs;

Papildus uzskaitītajiem foruma oficiālajiem dalībniekiem (t.sk. oficiālo dalībnieku aizvietotājiem) attālināti  piedalījās vēl 33 valsts pārvaldes darbinieks. 

Forumu atklāj un vada: G. Ieviņš
Protokolē: V. Brūvere
Vieta: klātienē VARAM (Rīgā, Peldu ielā 25, 101. telpā) 


1. 
VARAM un VDAA aktualitātes 
 (G. Ieviņš, VARAM, E. Rudzīte, VDAA)

G. Ieviņš atklāj Forumu informē par šādām aktualitātēm:
- saņemtas izpildei vairākas Ministru prezidenta rezolūcijas, no kurām astoņas adresētas VARAM - divas no tām ir izpildītas, četras ir izpildes procesā, savukārt divās VARAM ir kā līdzatbildīgā institūcija;
- izpildot Ministru prezidenta 2026. gada 12. maija rezolūcijā Nr. 26-MPI-1 un 2026. gada 16. jūnija rezolūcijā Nr. 2026-1.1.1./40-40 un Nr. 2026 - 1.1.1./43-43 noteikto VARAM sagatavoja informatīvo ziņojumu “Priekšlikumi informācijas un komunikācijas tehnoloģiju pārvaldības pārmaiņām” (26-TA-1756);
- pieņemti MK 22.09.2026. noteikumi Nr. 581 “Valsts digitālās pārvaldes informācijas un komunikācijas tehnoloģiju resursu attīstības kārtība”;
- par ERAF projektiem un Microsoft licenču iegādi;
- apstiprināšanai MK iesniegts tiesību akta projekts “Par Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" projekta "IKT infrastruktūras un kiberdrošības arhitektūras ieviešana" pases apstiprināšanu”(26-TA-411);

E. Rudzīte informē par  šādām aktualitātēm:
- noslēgusies iepirkuma procedūra - konkursa dialogs “Eiropas digitālās identitātes maka (EDIM) izstrāde, ieviešana, attīstīšana un uzturēšana” (iepirkums tika organizēts konkursa dialoga procedūrā ar trīs kārtās); EDIM būs mobilā lietotne, kurā vienuviet būs pieejami personas identitātes dati un dokumenti;
- Smart-ID Plus ieviešana Vienotās pieteikšanās modulī (moduļa jaunā zīmola izveide un sabiedrības informēšanas kampaņa portāla Latvija.gov.lv izmantošanai), lai mazinātu krāpšanas risku; autentificējoties datorā, lietotājam telefonā būs jānoskenē datorā redzamais kods - šī funkcionalitāte būs pieejama arī citiem valsts portāliem, kas izmanto Vienotās pieteikšanās moduli. 

Lēmums: Pieņemt zināšanai sniegto informāciju. 



2.
Aktualitātes valsts digitālās pārvaldes IKT resursu attīstības plānošanā, izvērtēšanā un uzraudzībā  - jaunie MK 22.09.2026. noteikumi Nr. 581 “Valsts digitālās pārvaldes informācijas un komunikācijas tehnoloģiju resursu attīstības kārtība” (M. Balode, VARAM)

M. Balode informē par:
- jauno Ministru kabineta 22.09.2026. noteikumu Nr. 581 “Valsts digitālās pārvaldes informācijas un komunikācijas tehnoloģiju resursu attīstības kārtība” (aizstāj 2023. gada 4. jūlija noteikumus Nr. 367 “Informācijas sistēmu vispārējās tehniskās prasības” un Nr. 368 “Informācijas sistēmu un to darbībai nepieciešamo informācijas un komunikācijas tehnoloģiju resursu un pakalpojumu attīstības aktivitāšu un likvidēšanas uzraudzības kārtība”) (turpmāk – MK noteikumi Nr. 581), piemērošanu un aptver IKT resursu attīstības plānošanu, pamatošanu, izvērtēšanu, īstenošanas uzraudzību un likvidēšanu. Tie piemērojami neatkarīgi no finansējuma avota — valsts budžeta, Eiropas Savienības vai citiem ārvalstu fondiem — un attiecas uz valsts pārvaldes iestādēm, publiskām personām, tiesām, prokuratūru un privātpersonām, kurām deleģēts valsts pārvaldes uzdevums, ciktāl tās izmanto IKT resursus šā uzdevuma izpildei:
i) MK noteikumi Nr. 581 ir spēkā kopš 2026. gada 2. oktobra un jaunām aktivitātēm jāpiemēro jaunā kārtība, savukārt līdz 2026. gada 2. novembrim vēl darbojas Finanšu ministrijas izveidotā darba grupa, kas pēc Ministru prezidenta 2026.gada 10.jūlija rezolūcijā Nr. 2026-1.1.1./63-
63 doto uzdevumu izvērtē IKT iepirkumus virs 140 000 eur  - pēc šī datuma piemērojama tikai MK noteikumos Nr. 581 noteiktā kārtība.
ii)  aktivitātēm, kurām lēmums vai iepirkuma sagatavošana uzsākta pirms 2. oktobra, MK noteikumi Nr. 581 paredz pārejas laiku līdz 2027. gada 2. janvārim;
iii) aktivitātēm, kuras jau ir saskaņotas saskaņā ar MK 2023. gada 4. jūlija noteikumiem Nr. 368 “Informācijas sistēmu un to darbībai nepieciešamo informācijas un komunikācijas tehnoloģiju resursu un pakalpojumu attīstības aktivitāšu un likvidēšanas uzraudzības kārtība”, turpinās iepriekšējā kārtība, bet Valsts informācijas resursu, sistēmu un sadarbspējas informācijas sistēmā (VIRSIS)  aktualizēšana un uzraudzība notiek pēc jaunajiem MK noteikumiem Nr. 581.
iii) par minētajiem MK noteikumiem Nr. 581 VARAM saņēma 409 iebildumus un priekšlikumus no 33 institūcijām - 66  no tiem jau iestrādāti šajos noteikumos, bet pārējie tiek risināti ar galīgās redakcijas skaidrojumiem, vadlīnijām vai iespējamiem grozījumiem; vēl tiek analizēti 343 iebildumi, kas galvenokārt skar attīstības aktivitāšu izvērtēšanas procesu un termiņus, terminus un definīcijas, lietderības pamatojuma formu, jomu arhitektūras, līmeņu un kumulatīvās uzskaites kritērijus, reģistrāciju sistēmā VIRSIS un steidzamu situāciju risināšanu;
iiii) VARAM līdz  š.g. 1. decembrim plāno publicēt vadlīnijas par attīstības aktivitāšu reģistrēšanu, saskaņošanu un lietderības pamatojuma aizpildīšanu, kā arī izveidot biežāk uzdoto jautājumu sadaļu ar praktiskiem piemēriem. Neskaidras IKT resursu pilnveidošanas un jaunas attīstības aktivitātes klasifikācijas, līmeņa vai stratēģiskas nozīmes gadījumā iestādes aicinātas rakstīt uz IKTattistiba@varam.gov.lv.;
Protokolam pievienota:  Prezentācijas datne.
Lēmumi: Pieņemt zināšanai sniegto informāciju. 
1)Iekļaut VARAM tīmekļvietnes jautājumu un atbilžu sadaļā skaidrojumus par jaunajiem MK 22.09.2026. noteikumi Nr. 581 “Valsts digitālās pārvaldes informācijas un komunikācijas tehnoloģiju resursu attīstības kārtība”;
2) Informēt VARAM par plānotajām IKT attīstības aktivitātēm un iepirkumiem to īstenošanai 2027. gada pirmajā pusgadā, lai varētu saplānot attīstības aktivitāšu izvērtēšanu.
3) Publicēt vadlīnijas par attīstības aktivitāšu reģistrēšanu, saskaņošanu un lietderības pamatojuma aizpildīšanu sistēmā VIRSIS (saskaņā ar MK noteikumiem Nr. 581).
4) Pārskatīt un, ja nepieciešams, aktualizēt jomu arhitektūru aprakstus, kā arī informēt VARAM par tām arhitektūrām, kurām būs nepieciešama jaunas versijas apstiprināšana.
5) Pabeigt MK noteikumu Nr. 581atlikušo iebildumu un priekšlikumu analīzi.
6) Izvērtēt nepieciešamību atbilstoši MK  noteikumiem Nr. 581 izskatīt valsts kapitālsabiedrību IKT attīstības aktivitātes, kas īstenotas par valsts kapitālsabiedrības budžeta līdzekļiem, lai izpildītu valsts kapitālsabiedrībai deleģēto valsts pārvaldes uzdevumu.
7) Izsūtīt iestādēm Microsoft standartizēto profilu prezentāciju un VARAM izveidoto anketu, lai apkopotu iestāžu vajadzības.
3.
Aktualitātes Eiropas Savienības kohēzijas politikas programmas 2021.–2027.gadam 1.3.1. specifiskā atbalsta mērķa „Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm” 1.3.1.1. pasākuma „IKT risinājumu un pakalpojumu attīstība un iespēju radīšana privātajam sektoram” nodrošināšanā (L. Kalniņa, VARAM).

L. Kalniņa iepazīstināja ar:
- pamatojoties uz 2026. gada 14. augusta Ministru prezidenta rezolūciju, tiek vērtēta iespēja no Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" (turpmāk – 1.3.1.1. pasākums) pārdalīt līdz aptuveni 10 miljoniem euro no Ministru kabinetā vēl neiesniegtiem projektiem kiberdrošības vajadzībām; galīgie lēmumi par finansējuma pārdali un konkrētajiem ietekmētajiem projektiem vēl jāpieņem Eiropas Savienības fondu komitejā, pēc tam būs nepieciešami programmas, Ministru kabineta noteikumu, projektu pasu un līgumu grozījumi;
- atbilstoši Ministru kabineta 2026. gada 7. jūlija lēmumam (MK protokols 36 73§) no 1.3.1.1. pasākuma plānots novirzīt 7,5 miljonus euro mākslīgā intelekta “rūpnīcas” (AI gigafactory) līdzfinansējumam, ja tiks akceptēta dalība - plānots, ka lēmums būs zināms līdz 2027. gada beigām, līdz ar to projektos lūgums neuzņemties līgumsaistības aptuveni 6 procentu apmērā no katra projekta kopējā finansējuma, kamēr nav zināms, vai minētos 7,5 miljonus no 1.3.1.1. pasākuma būs nepieciešams izmantot.
Protokolam pievienota:  Prezentācijas datne.
Lēmums: Pieņemt zināšanai sniegto informāciju. 


4. Centralizēta Microsoft programmatūras produktu licenču iegāde valsts pārvaldes iestādēm
(U. Vangalis, VDAA).

U. Vangalis iepazīstināja ar sākto centralizēta Microsoft licenču sadarbības modeļa izveidi - plānots izveidot centralizētu valsts līmeņa sadarbības modeli (prognozējama licencēšanas politika trīs gadiem, apjoma atlaides, vienots drošības līmenis, caurskatāmāka plānošana u.c.), kurā Iekšlietu ministrijas Iekšlietu digitālais centrs būtu pirmais pasūtītājs, kas nodrošina korporatīvā līguma noslēgšanas iespēju ar pārējiem šī līguma dalībniekiem. Citas ministrijas varēs pievienoties pakāpeniski, beidzoties to pašreizējiem līgumiem. Cena, kas noteikta trīs gadu periodam (līgumam), būtu fiksēta arī tām iestādēm, kas pievienojušās vēlāk, bet konkrētā pasūtījumu, rēķinu, atbalsta pakalpojumu un papildu licenču administrēšana vēl jāprecizē. Minimālais apjoms vienai iestādei pamatlīmenī varētu būt 250 licences. Pievienošanās tvērumam neuzliks iestādei pienākumu obligāti iegādāties Microsoft licences šīs vienošanās ietvaros.
Protokolam pievienota:  Prezentācijas datne.
Lēmums: Pieņemt zināšanai sniegto informāciju. 

5. Pašvaldību jomas mērķarhitektūras apstiprināšana 
(L. Linabergs, VARAM un G. Krasovskis, LPS).

L. Linabergs informēja, ka Pašvaldību jomas mērķarhitektūra pēc iepriekšējās apspriešanas tika publicēta VARAM tīmekļvietnē,  saskaņošanu atliekot uz šo Valsts digitālās pārvaldes vadītāju forumu. Ņemot vērā, ka līdz šai Foruma sanāksmei netika saņemti iebildumi vai komentāri, priekšlikums šajā protokolā fiksēt Pašvaldību jomas  mērķarhitektūras saskaņošanu.

Protokolam pievienota:  Pašvaldību jomas mērķarhitektūra.
Lēmums: Pieņemt zināšanai sniegto informāciju un apstiprināt Pašvaldību jomas  mērķarhitektūru.

6. Diskusijas.

Nākamā Foruma sanāksme tiks organizēta 25. novembrī plkst. 14:00-16:00 klātienē VARAM telpās Peldu ielā 25 ar iespēju pieslēgties attālināti MS Teams. 



Foruma priekšsēdētāja p.i.							G. Ieviņš
Foruma priekšsēdētāja vietnieka p.i.					            E. Rudzīte
Protokolē							                        V. Brūvere

